यूजर्स ने बुलाया तोता परी, चंद्रकांता से की तुलना
Urvashi Rautela Faces Trolling And Comparisons To Tota Pari From Chandrakanta After Her New Look At  Cannes Film Festival इस मौके पर वे ग्रीन फैदर्ड सीक्वेन गाउन में नजर आईं जिसको लेकर अब उन्हें सोशल मीडिया पर ट्रोल किया जा रहा है
उर्वशी रौतेला ने हाल ही में कांस 2023 के रेड कारपेट पर शिरकत की। इस मौके पर वे ग्रीन फैदर्ड सीक्वेन गाउन में नजर आईं जिसको लेकर अब उन्हें सोशल मीडिया पर ट्रोल किया जा रहा है। कई यूजर्स उनकी इस पंखों वाली ड्रेस का मजाक उड़ाते हुए उन्हें तोता परी टाइटल दे रहे हैं। बता दें कि इस साल कांस में उर्वशी अब तक 7 अलग-अलग लुक में नजर आ चुकी हैं।
फोटो वायरल होते ही हुईं ट्रोल
दरअसल उर्वशी 76वें कांस फिल्म फेस्टिवल में क्लब जीरो की स्क्रीनिंग अटैंड करने पहुंची थीं। इस मौके के लिए उन्होंने ग्रीन फैदर्ड गाउन ऑप्ट किया और अपने इस लुक से सोशल मीडिया यूजर्स का ध्यान अपनी ओर खींचा। जायद नकद के स्प्रिंग समर 2023 कोचर कलेक्शन के इस गाउन के साथ एक्ट्रेस ने मैचिंग फैदर्ड हेडगेयर भी पहना। इस आउटफिट में उनकी तस्वीरें वायरल होते ही कई सोशल मीडिया यूजर्स उर्वशी का मजाक उड़ाने लगे।
फैंस ने की चंद्रकांता से तुलना
एक यूजर ने लिखा कि उर्वशी सबसे युवा महिला हैं जिन्होंने कांस में खुद को तोता घोषित किया है। वहीं कुछ यूजर्स ने उर्वशी के इस लुक की तुलना एनिमेटेड सीरीज पोकेमॉन के कैरेक्टर, जटायु और चंद्रकांता तक से कर दी। एक अन्य यूजर ने लिखा कि इससे अच्छी तो मेरे स्कूल की तोता कॉस्ट्यूम थी। इसके अलावा एक यूजर ने लिखा, ‘पंछी बनूं उड़ती फिरूं मस्त गगन में…’
अनुष्का शर्मा भी आ सकती हैं नजर
16 से 27 मई तक आयोजित किए जा रहे कांस फिल्म फेस्टिवल में अब तक ऐश्वर्या राय, सारा अली खान, मृणाल ठाकुर, मानुषी छिल्लर, श्रुति हासन और ईशा गुप्ता समेत कई सेलेब्स रेड कारपेट पर वॉक कर चुके हैं। चर्चा है कि जल्द ही एक्ट्रेस अनुष्का शर्मा भी इस फेस्टिवल के रेड कारपेट पर नजर आएंगी।